Leopold i koju si ti tako bogato uzvra- 
ćala, zauzmi se kod presvetog Trojstva 
i pribavi nam milost, za koju s tolikim 
vjerom molimo... Dobra naša Majko, 
nemoj nas zapustiti, nego nas sve štiti, 
brani i spasi. Amen. 


3 Zdrave Marijo... Pomoćnice kršća- 
na, moli za nas. 


Otac Leopold Mandić rodio se u Her- 
cegnovom 12. svibnja 1866. i umro 
30. srpnja 1942. u Padovi. Skoro čitav 
svoj život proveo je u ispovjedaonici 
uz herojske žrtve. Radi njegovih kre- 
posti smatran je svecem za života, a 
još više poslije smrti radi nebrojenih 
milosti, koje posreduje onima, koii mu 
se utječu. Biskupski proces beatifika- 
cije započet je u Padovi 16. siječnja 
1946., a završen je u Padovi 20. ožujka 
1952. Odnosni zapisnici poslani su na 
ispitivanje u Rim svetoj Kongregaciji 
obreda. 





U slučaju da tko dobije kakvu oso- 
bitu milost, neka to javi na naslov: 


ALOJZIJE NOVAK 


SLUGA BOŽJI 


ZAGREB (DUBRAVA), BIHAČKA 47 O. Peopold, kapucin 

DEVETNICA PRESV. TROJSTVU 


da se isprose milosti i proslava Božjeg 
sluge OCA LEOPOLDA, kapucina. 


Oče nebeski Bože, stvoritelju i gos- 
podaru naš, zahvaljujemo Ti, što si svo- 
jega slugu Oca Leopolda obdario toli- 
kim blagom milosti, vjere i ljubavi, 
koje je on dijelio svima, koji su se k 
njemu obraćali. Molimo Te, dai nama 
udijeliš živu vjeru i žarku ljubav, po 
kojima da uvijek budemo povezani s 
Tobom u Tvojoj ljubavi i u Tvojoj 
svetoj milosti. 

3 Slava Ocu.... Oče nebeski Bože, 
smiluj se nama. 


Sine vječni Bože, ljubljeni naš Otku- 
pitelju, zahvaljujemo Ti, što si od svo- 
jega sluge Oca Leopolda stvorio oru- 
dje neizmjernoga Tvoga milosrdja u 
sakramentu pokore, te je on dugotraj- 
nim vršenjem ove tako uzvišene službe 
mogao obratiti toliko grješnika, iscije- 
liti toliko rana i spasiti toliko duša. 
Molimo Te, Isusu Spasitelju, da nam 
svima udijeliš milost, da se ispovijeda- 
mo često i s potrebnim raspoloženjem, 
da svoju dušu održimo uvijek čistu od 
svakoga grijeha i da tako težimo k 
savršenstvu, kojemu si nas Ti učio. 


3 Slava Ocu... Sine Otkupitelju svi- 
Jeta Bože, smiluj se nama. 


Duše Sveti Bože, tješitelju i posveti- 
telju, zahvaljujemo Ti, što si svojemu 
slugi Ocu Leopoldu tako obilno udije- 
lio svojih sedam darova, koje je on 
prenio na tolik broj duša pomažući, 
tješeći i podižući sve one, koji su mu 
se povjeravali. Daj, udijeli i nama, da 
se oslobodimo tolikih muka i teških 
nevolja, koje nas tište, i daj nam sna- 
gu, da ponizno i strpljivo nosimo svoj 
križ kao pokoru za naše grijehe i da 
tako steknemo zasluga za nebo. 


3 Slava Ocu.... Duše Sveti Bože, 
smiluj se nama. 


O Presveto Trojstvo, Oče, Sine i 
Duše sveti, koje si na molbu svojega 
sluge Oca Leopolda podijelilo i podije- 
ljuješ toliko milosti onima, koji se Tebi 
obraćaju u njegovo ime, milostivo sa- 
slušaj molitve, što Ti ih upućujemo, i 
udijeli nam milost..., koja nam je po- 
trebna, da se po njemu proslavi Tvoje 
sveto ime. 


3 Slava Ocu... Sveto Trojstvo, jedan 
Bože, smiluj se nama. 


O blagoslovljena Bogorodice, kćeri 
ljubimice vječnog Oca, presveta Majko 
Fožjeg Sina, neoskrvnjena Zaručnice 
Duha Svetoga, ljubljena naša Gospo i 
Gospodarice, radi pobožnosti i nježne 
ljubavi, koju je prema tebi gojio Otac 


